《理学》
宋代·卫宗武

寥寥二千载，道统几欲坠。
濂洛既关中，浚源接洙泗。
乾淳诸大儒，流派何以异。
无极而及极，性命发其秘。
先天崦后天，理数稽其至。
四书共群籍，精微穷奥义。
五常与异端，辨析无遗旨。
谓教以渐进，谓功可直遂。
为说虽殊科，其归同一拨。
践修本诚敬，讲贯非口耳。
要在绝已私，浑然循天理。
启钥以抽关，发蒙而{上敬下目}聩。
后进有所宗，绝学得所继。
作者蔑以加，百世或可俟。

作者简介：卫宗武约公元？年至一二八九年字洪父，（一作淇父）自号九山，嘉兴华亭人。生年不详，卒于元世祖至元二十六年。淳佑间历官尚书郎，出知常州。罢官闲居三十余载，以诗丈自娱。宋亡，不仕。宗武著有《秋声集》八卷，《国史经籍志》传于世。诗文气韵冲澹，有萧然自得之趣。